**Pracovný pokyn R SOŠT– MSZKI č. 6/2020 k organizácii a podmienkam výchovy a vzdelávania na SOŠT-MSZKI, Bratislavská cesta 10, Komárno pre školský rok 2020/2021 po dobu trvania pandémie ochorenia COVID-19**

V súlade s manuálom opatrení pre školy a školské zariadenia vydané Ministerstvom školstva, vedy, výskumu a športu SR riaditeľ SOŠT-MSZKI, Bratislavská cesta 10, Komárno k začiatku školského roka vydáva pokyn upravujúci konkrétne podmienky vo veciach prevádzky a vnútorného režimu strednej školy a podmienok na zaistenie bezpečnosti a ochrany zdravia žiakov pri výchove a vzdelávaní vrátane bezpečnosti a ochrany zdravia žiakov pri praktickom vyučovaní (odbornej praxi a odbornom výcviku).

Cieľom pokynu je stanoviť základné prevádzkové podmienky školy po dobu trvania pandémie ochorenia COVID-19 a potreby dodržiavania protiepidemiologických opatrení a odporúčaní. Upravuje iba tie základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich zo školských, hygienických, pracovnoprávnych a ďalších predpisov. Pokyn rešpektuje opatrenia a rozhodnutia Úradu verejného zdravotníctva SR a predstavuje nadstavbu platných opatrení a bude podliehať pravidelnej aktualizácií.

Pokyn je manuálom odporúčaní v troch úrovniach – zelenej, oranžovej a červenej.

**Zelená fáza** predstavuje stav, kedy škola nemá žiadneho žiaka či zamestnanca, u ktorých je podozrenie na infikovanie.

**Oranžová fáza** zachytáva situáciu, kedy má škola podozrivého žiaka alebo zamestnanca.

**Červená fáza** obsahuje zoznam opatrení v prípade pozitivity dvoch a viac prípadov u žiakov alebo nepedagogického pracovníka, alebo jedného prípadu u pedagogických zamestnancov.

**Zelená fáza**

**Základné odporúčania**

• Škola zverejnení oznam na vchodových dverách, ktorý uvádza, za akých podmienok nemôže vstúpiť žiak do školy (príloha č. 1).

• Obsah a formu všetkých vzdelávacích a záujmových činností je nutné voliť tak, aby boli zaistené hygienicko – epidemiologické opatrenia.

• Pedagogickí zamestnanci školy v súlade s aktuálnymi hygienicko – epidemiologickými nariadeniami a podľa svojho uváženia a možností zabezpečia vzájomné rozstupy medzi žiakmi a rozstupy medzi žiakmi a pedagogickými zamestnancami pri výchovno – vzdelávacom procese.

• Praktické vyučovanie (odborná prax a odborný výcvik) na pracovisku zamestnávateľa vrátane praktického vyučovania v duálnom vzdelávaní sa riadia aktuálnymi nariadeniami ÚVZ SR.

• Žiaci s obvyklým pobytom mimo územia SR (deti tzv. "pendlerov") dochádzajú na pravidelné vyučovanie, ak ÚVZ SR neobmedzí režim prechodu štátnych hraníc.

* Súkromné prevádzky pôsobiace v areáli školy (napr. bufety) sa riadia aktuálnymi nariadeniami RÚVZ SR.

**Riaditeľ školy:**

• Pri prvom nástupe do práce všetci zamestnanci školy vyplnia dotazník o zdravotnom stave pred nástupom do zamestnania (príloha č. 2). Každý zamestnanec predkladá po každom prerušení dochádzky v trvaní viac ako tri dni písomné vyhlásenie o tom, že neprejavuje príznaky prenosného ochorenia a nemá nariadené karanténne opatrenie (príloha č. 2a).

• Zabezpečí v súčinnosti so zriaďovateľom plynulú prevádzku školy.

• Zriadi ranný filter pri vstupe do budovy školy nasledovne:

Žiaci a zamestnanci školy budú vstupovať do školy 4 vchodmi, kde im bude meraná telesná teplota. Pri hlavnom vchode do školy zabezpečí meranie telesnej teploty pani vrátnička Cziborová, pri vchode pre technicko-ekonomický úsek pani Gacsalová, pri vchode riaditeľa školy pán školník Tanka a pri vchode do dielní pani Bokorová.

Ak je vstupujúcemu do budovy nameraná telesná teplota pri prvom meraní medzi 37-37,5 ⁰C, meranie sa zopakuje po 5 minútach pokoja. Ak je pri druhom meraní nameraná telesná teplota viac ako 37-37,5 ⁰C, zopakuje sa meranie po ďalších piatich minútach tretí raz. Ak bude stále telesná teplota opakovane viac ako 37,2 ⁰C, nebude mu umožnené zúčastniť sa vyučovania. Ak je prítomný pri vstupe do školy zákonný zástupca, žiakovi nebude umožnený vstup do budovy školy. Ak nie je pri meraní teploty prítomný zákonný zástupca, žiak si nasadí rúško, bude izolovaný v izolačnej miestnosti A 115 a bezodkladne bude kontaktovaný zákonný zástupca, ktorý si žiaka bezodkladne vyzdvihne. V daný deň odchádza do domáceho ošetrenia. V žiadnom prípade nie je odoslaný na vyšetrenie k všeobecnému lekárovi pre deti a dorast. Ak žiak počas dňa v domácom prostredí nevykazuje iné známky ochorenia (nielen príznaky Covid-19, ale aj iné príznaky), klesla mu telesná teplota a nie je potrebná ďalšia izolácia, potom žiak môže ísť na druhý deň opäť do školy, kde sa štandardne ráno opäť vykoná meranie telesnej teploty pri vstupe do budovy školy.

**Triedny učiteľ informuje žiakov a ich zákonných zástupcov o zriadení ranného filtra a o nutnosti prichádzať do školy kvôli rannému filtru včas. Žiaci, ktorí bývajú v Komárne, alebo sú ubytovaní v školskom internáte prichádzajú do školy najneskôr o 7:30 h.**

• V prípade, že u žiaka alebo zamestnanca je podozrenie alebo potvrdené ochorenie na COVID-19, postupuje podľa usmernenia tohto materiálu, časť Oranžová a Červená fáza.

**Zákonný zástupca**

• Zodpovedá za dodržiavanie hygienicko-epidemiologických opatrení pri príchode žiaka do školy a pri odchode žiaka zo školy (nosenie rúšok, dodržiavanie odstupov, dezinfekcia rúk v zmysle aktuálnych opatrení ÚVZ SR).

• Zabezpečí pre svoje dieťa každý deň dve rúška (jedno náhradné, musí mať pri sebe v prípade potreby) a papierové jednorazové vreckovky. Dodržiava pokyny riaditeľa školy, ktoré upravujú podmienky prevádzky školy na školský rok 2020/2021.

• Predkladá pri prvom nástupe žiaka do školy čestné prehlásenie (príloha č. 4) alebo po každom prerušení dochádzky žiaka do školy v trvaní viac ako tri dni predkladá písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie (príloha č. 5).

• V prípade, že má u svojho dieťaťa podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je žiakovi prerušená dochádzka do školy. Ak ide o plnoletých žiakov, plnia uvedené povinnosti osobne. Ak ide o žiakov, ubytovaných v školskom internáte, uvedené povinnosti na nevyhnutne potrebný čas plní školský internát, a to aj v prípade plnoletých ubytovaných žiakov.

**Triedny učiteľ zabezpečí informovanie zákonného zástupcu a plnoletého žiaka o týchto povinnostiach.**

**Organizácia výchovno – vzdelávacieho procesu**

• Výchovno – vzdelávací proces prebieha v nezmenenej forme. Žiaci sa zúčastňujú vyučovania podľa rozvrhu, so zvláštnym dôrazom na účasť na vyučovaní žiakov plniacich základnú školskú dochádzku. Škola vyčlenila na začiatku školského roka izolačnú miestnosť **A 115** pre žiakov, u ktorých je nariadená okamžitá izolácia na nevyhnutne potrebný čas. Pri príprave školského roka 2020/2021 škola zohľadňuje možnosť zhoršenia epidemiologickej situácie. **V čase od 2.9.2020 do 14.9.2020 je povinné používanie rúšok v interiéri a pracovisku praktického vyučovania pre žiakov, pedagogických a nepedagogických zamestnancov školy.** Telocvičňa a ostatné vnútorné priestory na šport (napr. posilňovňa) sa do 20.9.2020 nevyužívajú. Telesná a športová výchova sa realizuje jedine v exteriéri.

• Prebieha riadne praktické vyučovanie podľa školského vzdelávacieho programu podľa platných opatrení ÚVZ.

**Opatrenia školy kvôli prevencii nákazy COVID-19**

Opatrenia majú smerovať ku implementácii odporúčaní Úradu verejného zdravotníctva založené na **princípe ROR - Rúško, Odstup, Ruky**.

**Rúško** je opatrenie na obmedzenie priestorovej distribúcie kvapôčok telesných tekutín. K tomu patrí aj obmedzovanie nútenej cirkulácie vzduchu vo vnútorných priestoroch.

**Odstup** je opatrenie smerujúce k minimalizácii osobných kontaktov a obmedzovanie skupinových aktivít; napr. pri službách žiakom a zamestnancom je potrebné zaviesť v maximálnej miere objednávanie na časový interval, namiesto čakania v radoch.

**Ruky** je opatrenie eliminujúce prenos infekcie z kontaminovaného povrchu na sliznice. Okrem osobnej hygieny je to aj čistenie kontaktných povrchov a minimalizácia bodov s frekventovaným dotykom.

**Odporúča sa:**

• Pri ceste do školy sa žiaci riadia aktuálnymi opatreniami ÚVZ SR a pokynmi RÚVZ.

• Škola v spolupráci so zriaďovateľom zabezpečí dezinfekciu rúk všetkých osôb pri vstupe do budovy, a to vhodne umiestneným dezinfekčným prostriedkom.

• Žiak si umýva ruky bežným spôsobom, ktorý je v súlade s aktuálnymi hygienicko – epidemiologickými nariadeniami.

• Žiak povinne nosí rúško všade vo vnútorných priestoroch školy, vrátane svojej triedy, kde prebieha výchovno - vzdelávací proces, ak nie je určené inak z nariadenia ÚVZ SR. Počas prestávky medzi hodinami sú žiaci v danej triede pri priamom vetraní s cieľom eliminovať prechádzanie sa po chodbách.

• Nepedagogický zamestnanec školy povinne nosí rúško alebo ochranný štít v súlade s aktuálnymi opatreniami ÚVZ SR.

• Pedagogickí zamestnanci povinne nosia rúško alebo ochranný štít pri výkone výchovno-vzdelávacieho procesu, v ostatných prípadoch nosia rúško alebo ochranný štít v súlade s aktuálnymi opatreniami ÚVZ SR.

• V učebni vyučujúci zabezpečí časté a intenzívne vetranie, tiež dezinfekciu dotykových plôch, ostatných povrchov alebo predmetov, ktoré používa veľký počet ľudí (napr. kľučky dverí).

• Prestávky medzi hodinami realizovať v exteriéri, alebo v danej triede pri priamom vetraní s cieľom eliminovať prechádzanie sa po chodbách.

• Pedagogickí zamestnanci opakovane upozorňujú žiakov na dodržiavania hygienických pravidiel pri kašľaní a kýchaní.

• Rukavice pre bežné činnosti nie sú nutné, potrebné sú napr. pri príprave jedla, likvidácii odpadov, dezinfekcii atď.

• Toalety musia byť vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk. Odporúčame nepoužívať textilné uteráky.

• Neodporúča sa používať klimatizačné zariadenia a ventilátory.

• Upratovanie a dezinfekcia toaliet prebieha minimálne dvakrát denne a podľa potreby.

• Upratovací personál je informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov.

• Dôkladné čistenie všetkých miestností, v ktorých sa žiaci, pedagogickí zamestnanci a odborní zamestnanci a ďalší zamestnanci školy nachádzajú, sa musí vykonávať najmenej raz denne.

• Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne dvakrát denne a podľa potreby (napr. kľučky dverí).

• Odporúčame používať len tie smetné koše, ktoré nevyžadujú fyzický kontakt rúk s košom pri zahadzovaní odpadu (napr. odstránenie vrchného uzáveru koša a pod.)

**Stravovanie**

Štandardným spôsobom, pri zaistení nižšie uvedených pravidiel

• triedni učitelia upozornia stravujúcich sa žiakov, aby dodržiavali princíp RUR,

• do ŠJ žiaci prichádzajú po triedach - nepremiešavajú sa,

• obed vydáva personál vrátane čistých príborov; žiaci si sami príbory neberú,

• pri príprave jedál a pri vydávaní je nutné dodržiavať, zvýšenou mierou bežné hygienické pravidlá,

• výdaj jedla je potrebné uskutočniť do troch hodín od jeho prípravy, inak môže dôjsť k jeho znehodnoteniu.

**Pri podozrení na ochorenie**

• Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov školy.

• Ak žiak v priebehu dňa vykazuje niektorý z možných príznakov COVID-19, bezodkladne si nasadí rúško a je nutné umiestniť ho do samostatnej izolačnej miestnosti a kontaktovať zákonných zástupcov, ktorí ho bezodkladne vyzdvihnú.

• Ak sa u zamestnanca školy objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase s použitím rúška.

• V prípade podozrivého žiaka alebo pracovníka sa riadi škola usmerneniami z Oranžovej fázy tohto pokynu.

**Pracovno-právne vzťahy**

• Zamestnanci školy plnia svoje pracovné povinnosti osobne na pracovisku podľa pracovnej zmluvy a pracovnej náplne.

• Ak niektorý zo zamestnancov zo subjektívnych dôvodov (obava z nákazy, nepodložená klinickými príznakmi) odmieta vykonávať pracovnú činnosť osobne a na pracovisku, môže sa so zamestnávateľom dohodnúť na čerpaní dovolenky ( § 111 ods. 1 Zákonníka práce) alebo požiadať zamestnávateľa o ospravedlnenú neprítomnosť na pracovisku bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) Zákonníka práce.

**Oranžová fáza**

**Základné odporúčania**

Oranžová fáza nastáva v prípade podozrivého žiaka, alebo pracovníka z ochorenia COVID-19, či v prípade nariadenia ÚVZ SR. Nad rámec platných opatrení zelenej fázy je jej cieľom pripraviť školu a žiakov na pripadnú červenú fázu. Odporúča sa preto mobilizácia skladových zásob OOPP a dezinfekčných opatrení. Žiaka, či zamestnanca môže určiť ako podozrivého jedine miestne príslušné RÚVZ alebo spádový všeobecný lekár. V prípade, že:

a) mieste príslušný RÚVZ oznámi škole podozrenie výskytu ochorenia u žiaka alebo pracovníka školy:

• škola postupuje podľa nižšie uvedených krokov a čaká na pokyny a poskytuje plnú súčinnosť miestne príslušnému RÚVZ,

b) zákonný zástupca alebo zamestnanec oznámi po indikácií všeobecným lekárom škole, že je u jeho dieťaťa (v prípade zákonného zástupcu) alebo uňho (v prípade zamestnanca) podozrenie na ochorenie COVID-19:

• v prípade ak RÚVZ neskontaktuje školu do 48 hodín, škola kontaktuje miestne príslušné RÚVZ a informuje o podozrení u žiaka / pracovníka,

• škola následne postupuje podľa nižšie uvedených krokov a čaká na pokyny a poskytuje plnú súčinnosť miestne príslušnému RÚVZ

**Pri podozrení na ochorenie v prípade žiaka:**

Podozrivý žiak nenavštevuje strednú školu a škola do usmernenia príslušným RÚVZ, alebo všeobecným lekárom žiaka (v prípade ak podozrenie na ochorenie vyslovil lekár), alebo výsledkov jeho RT-PCR testu preruší školskú dochádzku úzkym kontaktom žiaka (napr. spolužiaci v triede).

Ak je podozrivý podrobený RT-PCR testu a výsledok je:

• negatívny, výučba sa obnovuje pre všetkých žiakov, ktorým bola prerušená dochádzka do školy. Podozrivého žiaka ďalej manažuje miestne príslušný RÚVZ, alebo všeobecný lekár pre deti a dorast, ostatní žiaci prinesú vyhlásenie o bezinfekčnosti, podpísané zákonným zástupcom (príloha č. 5)

• pozitívny, všetci žiaci, ktorým bola prerušená dochádzka do školy, naďalej ostávajú v domácom prostredí až do doby určenia postupu miestne príslušného RÚVZ. Ak vylúčená nebola celá trieda, tak sa preruší školská dochádzka na celú triedu, až do doby určenia iného postupu miestne príslušným RÚVZ.

• Ak sa potvrdí 2 a viac pozitívnych žiakov, prechádza sa do červenej fázy podľa usmernenia tohto materiálu.

• Škola podľa svojich možností organizuje dištančné vzdelávanie v predmetoch všeobecného vzdelávania a v odborných vyučovacích predmetoch teoretického vyučovania.

**Pri podozrení na ochorenie v prípade pedagogického pracovníka:**

Podozrivý pracovník nevykonáva pracovnú činnosť, je v domácom prostredí rovnako ako osoby z jeho úzkych kontaktov do usmernenia príslušným RÚVZ, alebo všeobecným lekárom pracovníka (v prípade ak podozrenie na ochorenie vyslovil lekár), alebo výsledkov jeho RT-PCR testu (napr. napríklad kolegovia zdieľajúci jednu pracovnú miestnosť). Ak je podozrivý podrobený RT-PCR testu a výsledok je:

• negatívny, informuje zamestnávateľa a vylúčené úzke kontakty sa vracajú do práce. Podozrivého manažuje príslušný všeobecný lekár alebo RÚVZ, ktorí rozhodnú o návrate pracovníka do pracovného procesu,

• pozitívny, informuje zamestnávateľa, situáciu ďalej manažuje miestne príslušný RÚVZ a prechádza sa do červenej fázy podľa usmernenia tohto materiálu.

**Pri podozrení na ochorenie v prípade nepedagogického pracovníka**

Nevykonáva pracovnú činnosť, je v domácom prostredí rovnako ako osoby z jeho úzkych kontaktov do usmernenia príslušným RÚVZ, alebo všeobecným lekárom pracovníka (v prípade ak podozrenie na ochorenie vyslovil lekár), alebo výsledkov jeho RT-PCR testu (napr. napríklad kolegovia zdieľajúci jednu pracovnú miestnosť). V prípade zamestnanca stravovacieho zariadenia uzatvoriť zariadenie do určenia ďalšieho postupu miestne príslušného RÚVZ . Ak je podozrivý podrobený RT-PCR testu a výsledok je:

• negatívny, informuje zamestnávateľa a vylúčené úzke kontakty sa vracajú do práce; podozrivého manažuje príslušný všeobecný lekár alebo RÚVZ, ktorí rozhodnú o návrate pracovníka do pracovného procesu,

• pozitívny, informuje zamestnávateľa, situáciu ďalej manažuje miestne príslušný RÚVZ a prechádza sa do červenej fázy podľa usmernenia tohto materiálu,

• ak potvrdí viac pozitívnych pracovníkov, prechádza sa do červenej fázy podľa usmernenia tohto materiálu.

**Pri podozrení na ochorenie v prípade zákonného zástupcu alebo osoby v úzkom kontakte so žiakom** škola čaká na pokyny a poskytuje plnú súčinnosť miestne príslušnému RÚVZ.

**Pracovno-právne vzťahy**

• Zamestnanci školy plnia svoje pracovné povinnosti osobne na pracovisku podľa pracovnej zmluvy a pracovnej náplne.

• Pri podozrení na ochorenie Covid-19 v prípade „žiaka“, pedagogický zamestnanec, ktorý bol v úzkom kontakte s konkrétnym žiakom (vyučoval v príslušnej triede, vykonával výchovnú činnosť v príslušnom oddelení ŠKD, poskytoval odborný výcvik, poskytoval špeciálno-pedagogickú starostlivosť, výchovné poradenstvo, psychologické poradenstvo a pod.), odchádza do domácej izolácie, zamestnávateľ v uvedenom prípade ospravedlní neprítomnosť vyššie uvedeného zamestnanca na pracovisku a poskytne mu náhradu mzdy (uplatní tzv. prekážku v práci na strane zamestnávateľa) podľa § 142 ods. 3 Zákonníka práce, a to až do získania/potvrdenia negatívneho výsledku laboratórneho testu. Po negatívnom výsledku laboratórneho testovania pedagogický zamestnanec alebo odborný zamestnanec ďalej pokračuje vo výkone pracovnej činnosti v súlade s pracovnou zmluvou.

• Pri podozrení na ochorenie Covid-19 v prípade „zamestnanca“ (pedagogický zamestnanec, odborný zamestnanec alebo nepedagogický zamestnanec), tento zamestnanec odchádza do domácej izolácie, zamestnávateľ ospravedlní jeho neprítomnosť na pracovisku a poskytne mu náhradu mzdy (uplatní tzv. prekážku v práci na strane zamestnávateľa) podľa § 142 ods. 3 Zákonníka práce, a to až do získania/potvrdenia negatívneho výsledku laboratórneho testu. Po negatívnom výsledku laboratórneho testovania pedagogický zamestnanec alebo odborný zamestnanec ďalej pokračuje vo výkone pracovnej činnosti v súlade s pracovnou zmluvou. Ak bolo testovanie pozitívne, zamestnávateľ postupuje v súlade s pokynmi RÚVZ. Ak RÚVZ nariadil „zamestnancovi“ domácu izoláciu, zamestnávateľ ospravedlní neprítomnosť zamestnanca na pracovisku a poskytne mu náhradu mzdy (uplatní tzv. prekážku v práci na strane zamestnávateľa) podľa § 142 ods. 3 Zákonníka práce, a to až do získania/potvrdeného negatívneho výsledku laboratórneho testu. Po negatívnom výsledku laboratórneho testovania pedagogický zamestnanec alebo odborný zamestnanec ďalej pokračuje vo výkone pracovnej činnosti v súlade s pracovnou zmluvou.

• Ak v situácii, že došlo k podozreniu na ochorenie iného zamestnanca, iný zamestnanec zo subjektívnych dôvodov (nepodložená obava z nákazy) odmieta vykonávať pracovnú činnosť osobne a na pracovisku, zamestnávateľ sa môže dohodnúť so zamestnancom na čerpaní dovolenky v zmysle § 111 ods. 1 Zákonníka práce alebo o ospravedlniť neprítomnosť zamestnanca na pracovisku bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) Zákonníka práce.

**Červená fáza**

**Základné odporúčania**

Červená fáza nastáva pri dvoch a viac potvrdených pozitívnych prípadoch medzi žiakmi, nepedagogickými zamestnancami alebo jedným pedagogickým zamestnancom alebo v prípade nariadenia ÚVZ SR. Nad rámec opatrení zelenej a oranžovej fázy, platia nasledovné:

**V prípade potvrdeného žiaka:**

• ak sa ochorenie COVID-19 potvrdí u 2 a viac žiakov, preruší sa vyučovanie v triedach žiakov s potvrdeným ochorením COVID-19 a preruší sa vyučovanie ich úzkych kontaktov. Ďalej sa postupuje podľa usmernenia miestne príslušného RÚVZ. V škole sa uskutoční dezinfekcia podľa aktuálne platného usmernenia hlavného hygienika,

• ak sa u niektorej z osôb v domácej izolácii (žiakov alebo zamestnancov) objavia počas doby zatvorenia školy príznaky na COVID-19, dotyčného manažuje príslušný lekár všeobecnej starostlivosti,

• po ukončení šetrenia miestne príslušného RÚVZ sa škola vracia do zelenej fázy.

**V prípade potvrdeného pedagogického pracovníka:**

• odoslať do domácej izolácie osoby v úzkom kontakte daného zamestnanca; ďalej sa postupuje podľa usmernenia miestne príslušného RÚVZ. V škole sa uskutoční dezinfekcia podľa aktuálne platného usmernenia hlavného hygienika.

• ak sa u nejakého z priamych kontaktov zamestnancov objavia počas doby zatvorenia školy príznaky na COVID-19, dotyčného manažuje príslušný lekár všeobecnej starostlivosti.

**V prípade potvrdeného nepedagogického pracovníka:**

• odoslať do domácej izolácie osoby v úzkom kontakte daného zamestnanca. Ďalej sa postupuje podľa usmernenia príslušného všeobecného lekára alebo miestne príslušného RÚVZ. V škole sa uskutoční dezinfekcia podľa aktuálne platného usmernenia hlavného hygienika.

**V prípade potvrdeného zákonného zástupcu alebo osoby v úzkom kontakte so žiakom alebo pracovníkom** škola čaká na pokyny a poskytuje plnú súčinnosť miestne príslušnému RÚVZ.

**Organizácia výchovno – vzdelávacieho procesu**

Nad rámec opatrení zelenej a oranžovej fázy, riaditeľ zváži po dohode s miestne príslušným RÚVZ:

• Prebieha kombinovaný spôsob vyučovania (dištančný aj prezenčný) podľa rozhodnutia riaditeľa (podľa výskytu ochorenia, podľa ročníkov, alebo tried).

• Praktické vyučovanie v dielni, pracovisku praktického vyučovania a na pracovisku zamestnávateľa je prerušené do doby rozhodnutia RÚVZ.

• Obsah a forma všetkých vzdelávacích a záujmových činností bude volená tak, aby boli zaistené hygienicko – epidemiologické opatrenia. Bude možné zmeniť organizáciu vyučovania (úprava rozvrhu, úprava vnútorného časového členenia vyučovacieho dňa). Škola má možnosť autonómne koncipovať štruktúru vyučovacieho dňa a takisto má možnosť autonómne upraviť obsah a formu vzdelávania. Škola zváži usporiadanie obsahu vzdelávania tak, aby žiaci absolvovali praktické vyučovanie v maximálnej miere v období zelenej fázy. Pre žiakov, ktorí sa nezúčastňujú vyučovacieho procesu, škola zabezpečí vzdelávanie podľa svojich možností. Škola nebude organizovať viacdňové školské výlety, spoločenské akcie a iné hromadné podujatia.

**Opatrenia školy kvôli prevencii nákazy COVID-19**

Nad rámec opatrení zelenej a oranžovej fázy: Pre prezenčný spôsob vyučovania nad rámec predchádzajúcej fázy, platí:

• Pri vstupe do školy sa vykonáva ranný filter.

• Žiak nosí povinne rúško všade vo vnútorných priestoroch strednej školy, vrátane svojej triedy v interných priestoroch školy.

• Nepedagogický zamestnanec školy povinne nosí rúško alebo ochranný štít v súlade s aktuálnymi opatreniami ÚVZ SR. Pedagogický zamestnanec povinne nosí rúško alebo ochranný štít.

• Upratovanie a dezinfekcia toaliet prebieha minimálne 3x denne a podľa potreby.

• Dôkladné čistenie všetkých miestností, v ktorých sa žiaci, pedagogickí zamestnanci a odborní zamestnanci a ďalší zamestnanci školy nachádzajú, sa musí vykonávať najmenej raz denne.

• Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne 2x denne a podľa potreby (napr. kľučky dverí).

• Dezinfekcia rúk zabezpečená v každej triede, učebni, dielni.

**Pracovno-právne vzťahy**

• Zamestnanci školy plnia svoje pracovné povinnosti osobne na pracovisku podľa pracovnej zmluvy a pracovnej náplne.

• Počas prerušenia vyučovania zamestnávateľ ospravedlní neprítomnosť „zamestnancov“ na pracovisku s náhradou mzdy (uplatní tzv. prekážku v práci na strane zamestnávateľa) podľa § 142 ods. 3 Zákonníka práce, a to až do získania negatívneho výsledku laboratórneho testu. Po negatívnom výsledku laboratórneho testovania pedagogický zamestnanec alebo odborný zamestnanec ďalej pokračuje vo výkone pracovnej činnosti v súlade s pracovnou zmluvou.

• Ak je výchova a vzdelávanie organizované ako dištančné, pedagogický zamestnanec zabezpečuje dištančné vzdelávanie formou práce z domu (home office) a patrí mu príslušný plat, pretože ide o riadne vykonávanie práce. Vykonávanie práce z domu je riadnym výkonom práce, resp. riadne plnenie pracovných povinností rovnako, ako na „pracovisku“, len s rozdielom iného miesta výkonu práce, za ktorý zamestnancovi prináleží príslušný plat.

• Ak po obnovení vyučovania niektorý zamestnanec zo subjektívnych dôvodov (nepodložená obava z nákazy) odmieta vykonávať pracovnú činnosť osobne a na pracovisku, zamestnávateľ sa môže dohodnúť so zamestnancom na čerpaní dovolenky v zmysle § 111 ods. 1 Zákonníka práce alebo o ospravedlniť neprítomnosť zamestnanca na pracovisku bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) Zákonníka práce.

Vyššie uvedené opatrenia sa podľa epidemiologickej situácie môžu predĺžiť a odporúča sa ich dodržiavanie aj počas obdobia 16. 9. 2020 – 23. 9. 2020.

Komárno 27. 08. 2020

Vypracovali: Ing. Ľubica Gyuranová Vydal: Ing. Elemír Pál v. r.

 Ing. Monika Virágová riaditeľ